OpenLLM-France/wikimedia huggingface dataset:
# Alfréd Hajós

Alfréd Hajós (Budapest, 1 de febrer de 1878 - Budapest, 12 de novembre de 1955) va ser un nedador i arquitecte hongarès. Va prendre part en els Jocs Olímpics de 1896, a Atenes, als de 1924 a París i 1928 a Amsterdam. Fou el primer campió olímpic de natació i la primera medalla d'or per a Hongria.

## Biografia

Nascut a Budapest amb el nom d'Arnold Guttmann amb 13 anys s'adonà que podia ser un gran nedador després de salvar a son pare de morir ofegat al Danubi. Això el va dur a adoptar el nom Hajós, que en hongarès vol dir mariner, per a la seva carrera com a esportista.
Abans de participar en els Jocs Olímpics de 1896, Hajós s'havia proclamat campió d'Europa dels 100 metres lliures el 1895 i 1896. Amb aquestes credencials es presentà als Jocs d'Atenes, tot i que li costà obtenir el permís de la universitat on estudiava arquitectura per absentar-se de les classes.
Els proves de natació d'aquells primers jocs es disputaren a mar obert, a la Mediterrània. El jove Hajós, de 18 anys, va guanyar les dues medalles d'or amb una meteorologia freda (la temperatura de l'aigua era d'uns 10º), amb onades de fins a quatre metres. El nedador hongarès es va imposar en els 100 metres lliures amb un temps d'1 minut i 22 segons, i en la dels 1200 metres en 18' 22".
Va ser un atleta molt versàtil. El 1898 es va proclamar campió d'Hongria dels 100 metres llisos, així com dels 400 metres tanques i del llançament de disc. També va jugar com a davanter en diferents equips de la lliga hongaresa de futbol entre 1901 i 1903.
El 1924, com a arquitecte especialitzat en instal·lacions esportives, participà en els concursos d'art dels Jocs Olímpics de París. Junt amb Dezső Lauber dissenyà un estadi i va ser guardonat amb la medalla de plata.
La instal·lació esportiva més coneguda dissenyada per Hajós é el complex de natació de Budapest, el qual duu el seu nom i es troba a Margitsziget, una illa del Danubi. Aquest complex es construí el 1930 i ha estat la seu del Campionat d'Europa de natació de 1958 i 2006.
El 1953, el Comitè Olímpic Internacional atorgà a Alfréd Hajós el diploma al mèrit olímpic. És membre del Saló de la Fama de natació i el 1981 se'l va fer membre de l'International Jewish Sports Hall of Fame.

## Referències

* 1 2 «Alfréd Hajós Olympic Results». sports-reference.com. Arxivat de l'original el 3 de desembre 2016. [Consulta: 6 setembre 2015].
# Philip Kueber

Philip Kueber (Galahad, 17 de novembre de 1934 - Victoria, 23 de novembre de 2009) fou un remer canandenc que va competir durant la dècada de 1950.
S'inicià en el rem quan entrà a la Universitat de Colúmbia Britànica, el 1952. El 1954 fou l'home reserva de la tripulació que guanyà la medalla d'or als Jocs de la Commonwealth que es disputaren a Vancouver. El 1935, formant part de la tripulació principal, guanyà la Henley Royal Regatta.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova del vuit amb timoner del programa de rem.

## Referències

* ↑ «Philip Kueber Obituary (2009) - Calgary Herald» (en anglès). [Consulta: 23 juliol 2022].
* 1 2 «Olympedia – Philip Kueber». [Consulta: 23 juliol 2022].
# Alida van der Anker-Doedens

Alida van der Anker-Doedens (Rolde, 28 de juliol de 1922 - Haarlem, 1 d'abril de 2014) fou una piragüista d'aigües tranquil·les neerlandesa que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on guanyà la medalla de plata en la prova del K-1, 500 metres del programa de piragüisme, rere la danesa Karen Hoff. Quatre anys més tard, als Jocs de Hèlsinki, fou quarta en la mateixa prova.
En el seu palmarès també destaquen nombrosos títols neerlandesos de K1 i K2 a finals dels anys quaranta i principis dels cinquanta.

## Referències

* ↑ «Còpia arxivada». Arxivat de l'original el 2014-04-08. [Consulta: 30 octubre 2020].
* ↑ «Watersportverbond - In memoriam Lida van der Anker - Doedens», 25-10-2014. Arxivat de l'original el 2014-10-25. [Consulta: 30 octubre 2020].
* 1 2 Alida van der Anker-Doedens a Sports Reference (arxivat)
# Renato Bosatta

Renato Bosatta (Pianello del Lario, 11 de febrer de 1938) és un remer italià, ja retirat, que va competir durant les dècades de 1950 i 1960.
Durant la seva carrera esportiva va prendre part en tres edicions dels Jocs Olímpics d'Estiu. El 1960, als Jocs de Roma, guanyà la medalla de plata en la prova del quatre sense timoner del programa de rem. Formà equip amb Tullio Baraglia, Giancarlo Crosta i Giuseppe Galante. Quatre anys més tard, als Jocs de Tòquio, guanyà una nova medalla de plata en la prova del quatre amb timoner, aquesta vegada formant equip amb Emilio Trivini, Giuseppe Galante, Franco De Pedrina i Giovanni Spinola. La tercera i darrera participació en uns Jocs fou el 1968, a Ciutat de Mèxic, on guanyà una medalla de bronze en la prova del quatre sense timoner. Formà equip amb Pie Conti Manzini, Tullio Baraglia i Abramo Albini.
En el seu palmarès també destaquen dues medalles al Campionat d'Europa de rem, d'or el 1961 i de bronze el 1964.

## Referències

* ↑ «Olympedia – Renato Bosatta». [Consulta: 6 juny 2022].
* ↑ «Rudern - Europameisterschaften (Herren - Vierer o.Stm.)». [Consulta: 6 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 6 juny 2022].
# Richard Nový

Richard Nový (Praga, 3 d'abril de 1937) és un remer txec, ja retirat, que va competir sota bandera de Txecoslovàquia durant la dècada de 1960.
El 1960 va prendre part en els Jocs Olímpics d'Estiu de Roma, on quedà eliminat en sèries en la prova del quatre amb timoner del programa de rem. Quatre anys més tard, als Jocs de Tòquio, guanyà una medalla de bronze en la prova del vuit amb timoner. En el seu palmarès també destaca una medalla de bronze al Campionat d'Europa de rem de 1963.

## Referències

* ↑ «Olympedia – Richard Nový». [Consulta: 15 agost 2022].
* ↑ «Rudern - Europameisterschaften (Herren - Achter)». [Consulta: 14 agost 2022].
* ↑ «Richard Nový» (en txec). [Consulta: 15 agost 2022].
# Ross Collinge

Ross Collinge (Lower Hutt, 21 de novembre de 1944) és un remer neozelandès, ja retirat, que va competir durant les dècades de 1960 i 1970.
Es va formar com a químic al Petone Technical College. El 1967 començà a destacar en rem i el 1968 va prendre part als Jocs Olímpics d'Estiu de Ciutat de Mèxic, on guanyà la medalla d'or en la prova del quatre amb timoner del programa de rem. Formà equip amb Dick Joyce, Dudley Storey, Warren Cole i Simon Dickie. Aquesta va ser la primera medalla d'or de Nova Zelanda en rem en uns Jocs Olímpics. Quatre anys més tard, als Jocs de Múnic, guanyà la medalla de plata en la prova del quatre sense timoner. Formà equip amb Dick Tonks, Dudley Storey i Noel Mills.
En el seu palmarès també destaca una medalla de bronze al Campionat del Món de rem de 1975.

## Referències

* 1 2 3 «Ross Collinge» (en anglès), 09-02-2016. [Consulta: 12 maig 2023].
* ↑ «Famed New Zealand Olympic rower Dudley Storey dies» (en anglès), 06-03-2017. [Consulta: 12 maig 2023].
* ↑ «Olympedia – Ross Collinge». [Consulta: 12 maig 2023].
* ↑ «World Rowing - Ross H. COLLINGE» (en anglès). Arxivat de l'original el 2022-12-19. [Consulta: 12 maig 2023].
* ↑ «(M8+) Men's Eight - Final». International Rowing Federation. [Consulta: 20 setembre 2016].
# Nadine Brandl

Nadine Brandl (nascuda l'11 de març de 1990 a Viena) és una nedadora sincronitzada austríaca que va competir en els Jocs Olímpics de Pequín 2008 i competirà en els Jocs Olímpics de Londres 2012.

## Referències

* ↑ Jocs Olímpics Arxivat 2010-01-30 a Wayback Machine.(en anglès)
# Alphonse Gemuseus

Alphonse Gemuseus (Basilea, 8 de maig de 1898 - Basilea, 28 de gener de 1981) va ser un genet suís que va competir durant la dècada de 1920.
El 1924 va prendre part en els Jocs Olímpics de París, on va disputar dues proves del programa d'hípica. En el concurs de salts d'obstacles individual guanyà la medalla d'or, mentre en el concurs de salts d'obstacles per equips, formant equip amb Werner Stuber i Hans Bühler, guanyà la de plata. En ambdues proves muntà el cavall Lucette. Quatre anys més tard, als Jocs d'Amsterdam, disputà dues proves del programa d'hípica. Fou vuitè en ambdues, concurs de salts d'obstacles individual i per equips, novament amb el cavall Lucette.

## Referències

* 1 2 «Alphonse Gemuseus Olympic Results». sports-reference.com. Arxivat de l'original el 28 de gener 2012. [Consulta: 23 abril 2018].
# Alphonse Julen

Alphonse Julen (Zermatt, 20 de febrer de 1899 - Zermatt, maig 1988) fou un esquiador suís que va competir durant la dècada del 1920. Era germà del també esquiador Antoine Julen.
El 1924 va prendre part en els Jocs Olímpics de Chamonix. Va guanyar la medalla d'or en la prova de patrulla militar per equips, formant equip amb Adolf Aufdenblatten, Antoine Julen i Denis Vaucher. Quatre anys més tard, als Jocs de Sankt Moritz, abandonà la cursa dels 18 quilòmetres del programa d'esquí de fons. En aquests Jocs guanyà la medalla de bronze en la prova de patrulla militar per equips, que en aquesta edició era un esport de demostració.

## Referències

* 1 2 3 «Alphonse Julen Olympic Results». sports-reference.com. Arxivat de l'original el 18 d'abril 2020. [Consulta: 5 desembre 2017].
# Thomas Charlton

Thomas Charlton (Savannah, 12 de juliol de 1934) és un remer estatunidenc, ja retirat, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del vuit amb timoner del programa de rem.

## Referències

* ↑ «Olympedia – Tom Charlton». [Consulta: 19 juliol 2022].
# William Fields

William Fields (Forsyth, 6 d'agost de 1929 - Gainesville, 20 de novembre de 1992), sovint conegut com a Bill Felds, fou un remer estatunidenc que va competir durant la dècada de 1950. Una vegada retirat passà a exercir d'oficial de marina. Es va retirar com a comandant el 1977.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del vuit amb timoner del programa de rem.

## Referències

* 1 2 «Olympedia – Bill Fields». [Consulta: 6 octubre 2021].
# Wolfgang Plottke

Wolfgang Plottke (Klein Lukow, 31 de juliol de 1948 - 21 de març de 2024) és un remer alemany, ja retirat, que va competir sota bandera de la República Federal Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla de bronze en la prova del quatre sense timoner del programa de rem. Formà equip amb Peter Funnekötter, Franz Held i Joachim Ehrig.
En el seu palmarès també destaca una medalla de plata al Campionat del Món de rem de 1970 i una de bronze al Campionat d'Europa de rem. A nivell nacional guanyà el campionat de la República Federal Alemanya del vuit amb timoner de 1973.

## Referències

* 1 2 «Olympedia – Wolfgang Plottke». [Consulta: 3 maig 2023].
* ↑ «Rudern - Weltmeisterschaften. Vierer ohne Steuermann». [Consulta: 2 maig 2023].
* ↑ «Rudern - Europameisterschaften (Herren - Vierer o.Stm.)». [Consulta: 2 maig 2023].
* ↑ «World Rowing - Wolfgang PLOTTKE» (en anglès). Arxivat de l'original el 2023-05-17. [Consulta: 4 maig 2023].
# Anatol Iulin

Anatol Iulin (9 de març de 1929 - Minsk, 29 d'agost de 2002) fou un atleta belarús especialista en curses de tanques, que va competir sota bandera soviètica en els anys posteriors a la Segona Guerra Mundial.
El 1952 va prendre part en els Jocs Olímpics de Hèlsinki, on fou quart en la cursa dels 400 metres tanques del programa d'atletisme. Quatre anys més tard, als Jocs de Melbourne, disputà dues proves del programa d'atletisme. En ambdues quedà eliminat en sèries.
En el seu palmarès destaca una medalla d'or en els 400 metres tanques al Campionat d'Europa d'atletisme de 1954, i una d'or i dues de plata en els 400 metres tanques al Festival Mundial de la Joventut i els Estudiants. No guanyà cap campionat soviètic, però si cinc podis.
Posteriorment fou entrenador de la selecció nacional de l'URSS.

## Millors marques

* 400 metres. 49.0" (1955)
* 400 metres tanques. 50.5" (1954)

## Referències

* 1 2 Anatol Iulin a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «World Student Games (UIE)». [Consulta: 31 maig 2020].
* ↑ Анатолий Юлин / Anatoliy Yulin (rus)
* ↑ «Анатолий Юлин | Тула-Спорт». [Consulta: 13 juny 2020].
* ↑ «Юлин Анатолий Иванович — чемпион Европы и тренер (Легкая атлетика / Интервью) - Cnopm.ru». [Consulta: 13 juny 2020].
* ↑ «Track and Field Statistics». [Consulta: 13 juny 2020].
# Anders Mårtensson

Anders Mårtensson (Södra Sandby, Lund, 17 de febrer de 1893 – Skövde, Västra Götaland, 18 de juliol de 1973) va ser un genet suec que va competir a començaments del segle xx.
El 1920 va prendre part en els Jocs Olímpics d'Anvers, on va disputar dues proves del programa d'hípica. En la prova de figures per equips guanyà la medalla de bronze, mentre en la de figures individual finalitzà en quinzena posició.

## Referències

* ↑ «Anders Mårtensson Olympic Results». sports-reference.com. Arxivat de l'original el 15 de desembre 2012. [Consulta: 13 setembre 2017].
# André Castanet

André Castanet va ser atleta francès, que va córrer a primers del segle XX i que va prendre part en els Jocs Olímpics de París el 1900. Guanyà la medalla de plata en la prova dels 5000 metres per equips, formant part de l'equip nacional francès junt a Henri Deloge, Jean Chastanié, Michel Champoudry i Gaston Ragueneau.

## Referències

* 1 2 «André Castanet Olympic Results». sports-reference.com. Arxivat de l'original el 14 de desembre 2012. [Consulta: 8 setembre 2015].
# André Giriat

André Giriat (Villeurbanne, 20 d'agost de 1905 - Saint-Chamond, 11 de juliol de 1967) va ser un remer francès que va competir durant les dècades de 1920, 1930 i 1940.
El 1932 va prendre part en els Jocs Olímpics de Los Angeles, on guanyà la medalla de bronze en la competició del dos amb timoner del programa de rem. Feia equip amb Anselme Brusa i Pierre Brunet. Quatre anys més tard, als Jocs de Berlín, fou quart en la prova del doble scull del programa de rem.
En el seu palmarès també destaca una medalla d'or al Campionat d'Europa de 1931, i una de bronze al de 1935. També guanyà deu campionats francesos entre 1925 i 1945 e diferents modalitats.

## Referències

* 1 2 3 «André Giriat Olympic Results». sports-reference.com. Arxivat de l'original el 6 de novembre 2012. [Consulta: 24 gener 2019].
* ↑ Rudern - Europameisterschaften (Herren - Zweier m. Stm.) a www.sport-komplett.de
* ↑ Rudern - Europameisterschaften (Herren - Doppelzweier) a www.sport-komplett.de
# Angela Franke

Angela Franke (Magdeburg, 18 de novembre de 1957) és una nedadora alemanya, ja retirada, que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics d'Estiu de Múnic on fou desena en la prova dels 400 metres estils del programa de natació.
En el seu palmarès destaquen una medalla de plata i una de bronze al Campionat del Món de natació de 1973 i 1975 en els 400 i 200 metres estils respectivament. També guanyà dues medalles d'or i una de plata al Campionat d'Europa de natació de 1974. El 1973 va aconseguir millorar el rècord mundial deld 400 metres estils i el 1974 el rècord europeu dels 400 metres lliures. A nivell nacional guanyà els títols de la RDA dels 200 metres lliures (1974), 400 metres lliures (1974) i 200 metres estils (1974).

## Referències

* ↑ Angela Franke a Sports Reference (arxivat)
* 1 2 3 «Olympedia – Angela Franke». [Consulta: 26 maig 2021].
* ↑ George, Matthew De. Pooling Talent: Swimming's Greatest Teams (en anglès). Rowman & Littlefield, 2014-07-02, p. 118-119. ISBN 978-1-4422-3702-5.
* ↑ «Schwimmen - Deutsche Meisterschaften - Mannschaft». [Consulta: 25 maig 2021].
* ↑ «Schwimmen - Deutsche Meisterschaften - Mannschaft». [Consulta: 25 maig 2021].
# Anita Simonis

Anita Simonis (Nova York, 2 de març de 1926 - Raleigh, 11 de desembre de 2011) va ser una gimnasta artística estatunidenca que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla de bronze en la competició del concurs complet per equips del programa de gimnàstica.

## Referències

* ↑ «Anita Simonis Olympic Results». sports-reference.com. Arxivat de l'original el 18 d'abril 2020. [Consulta: 10 gener 2019].
# Ann Grant

Ann Grant (Harare, 6 de maig de 1955) va ser una jugadora d'hoquei sobre herba zimbabuesa que va competir durant la dècada de 1970.
El 1980 va prendre part en els Jocs Olímpics de Moscou, on guanyà la medalla d'or en la competició d'hoquei sobre herba.

## Referències

* ↑ «Ann Grant Olympic Results». sports-reference.com. Arxivat de l'original el 18 d'abril 2020. [Consulta: 15 juny 2019].
# Ann Simons

Ann Simons (Tongeren, 5 d'agost de 1980) és una judoka alemanya, ja retirada, que va competir durant les dècades de 1990 i 2000.
El 2000 va prendre part en els Jocs Olímpics d'Estiu de Sydney, on guanyà la medalla de bronze en la competició del pes extra lleuger del programa de judo.
En el seu palmarès també destaquen tres medalles de bronze al Campionat d'Europa de judo i cinc campionats nacionals entre d'altres èxits. Una lesió l'obligà a retirar-se el 2006.

## Referències

* ↑ Ann Simons a Sports Reference (arxivat)
* ↑ «Ann Simons, Judoka, JudoInside». [Consulta: 13 setembre 2020].
# Anna Szántó

Anna Szántó (Hongria, 24 de novembre de 1966) és una ex-jugadora d'handbol hongaresa que va competir durant les dècades de 1980 i 1990.
El 1996 va prendre part en els Jocs Olímpics d'Atlanta, on guanyà la medalla de bronze en la competició d'handbol. En el seu palmarès també destaca una medalla de plata al Campionat del món d'handbol de 1995. Entre 1987 i 1996 va jugar 98 partits i marcà 161 gols amb la selecció nacional. A nivell de clubs jugà al Debreceni VSC (1982–1993), amb qui la lliga hongaresa de 1987, i al Győri ETO.

## Referències

* ↑ «Anna Szántó Olympic Results». sports-reference.com. Arxivat de l'original el 18 d'abril 2020. [Consulta: 11 desembre 2019].
* ↑ Women Handball World Championship 1995 in Austria and Hungary - 05-17.12 Champion South Korea a todor66.com
* ↑ Válogatott játékosok rangsora - női
* ↑ Szántó Anna Arxivat 2019-12-11 a Wayback Machine. a dvsckezi.dovenyi.hu
* ↑ Szántó Anna: „nagyon rendben volt az egész csapat, egymásért küzdöttünk” a Debreceni Sportélet (hongarès)
# Anni Holdmann

Anni Holdmann (Hamburg, 28 de gener de 1900 - Hamburg, 2 de novembre de 1960) va ser una atleta alemanya, especialista en els 100 metres llisos, que va arribar a ser medallista de bronze olímpica l'any 1928.

## Carrera esportiva

En els jocs olímpics d'Àmsterdam de 1928 va guanyar la medalla de bronze en els 4x100 metres relleus, amb un temps de 49.0 segons, arribant a la meta després del Canadà, que va batre el rècord mundial amb un temps de 48.4 segons, i els Estats Units, amb una marca de 48.8 segons, sent les seves companyes d'equip: Leni Junker, Rosa Kellner i Leni Schmidt. En la cursa dels 100 metres quedà eliminada en semifinals.

## Referències

* ↑ «Anni Holdmann». [Consulta: 16 desembre 2017].
* ↑ «Anni Holdmann Olympic Results». sports-reference.com. Arxivat de l'original el 17 d'abril 2020. [Consulta: 21 novembre 2018].
# Anni Steuer

Anni Steuer (Metz, 12 de febrer de 1913 - Mülheim del Ruhr, 1996 ↔ 1999) va ser una atleta alemanya, especialista en curses de tanques, que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de plata en els 80 metres tanques del programa d'atletisme.
Nascuda a Metz, territori d'Alsàcia-Lorena en el moment del seu naixement, va passar els darrers anys de la seva vida a Mülheim.

## Millors marques

* 80 metres tanques. 11,7" (1936)

## Referències

* ↑ «Anni Steuer Olympic Results». sports-reference.com. Arxivat de l'original el 17 d'abril 2020. [Consulta: 11 febrer 2019].
* ↑ Bodo Malsch : Wie Duisburger Sportler die Olympischen Spiele 1936 erlebten sur Waz Arxivat 2016-03-03 a Wayback Machine.
* ↑ Anni Steuer a trackfield.brinkster.net
# Annie Biechl

Annie Biechl (Röhrmoos, 17 de març de 1940) és una atleta alemanya, ja retirada, especialista en curses de velocitat, que va competir entre finals de la dècada de 1950 i començaments de la de 1960.
El 1960 va prendre part en els Jocs Olímpics d'Estiu de Roma on, formant equip amb Martha Langbein, Brunhilde Hendrix i Jutta Heine, va guanyar la medalla de plata en la prova del 4x100 metres del programa d'atletisme.
En el seu palmarès també destaquen dos campionats nacionals dels 100 metres, el 1959 i 1960, i un dels 60 metres en pista coberta, el 1959. Formà part tres vegades de l'equip que millorà el rècord alemany dels 4x100 metres.

## Millors marques

* 100 metres. 11,6" (1959)

## Referències

* 1 2 Annie Biechl a Sports Reference (arxivat)
* ↑ «Leichtathletik - Deutsche Meisterschaften (100m-Damen)». [Consulta: 17 novembre 2020].
* ↑ «Deutsche Hallen - Leichtathletik - Meisterschaften (60m - Damen)». [Consulta: 17 novembre 2020].
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 314. ISBN 978-83-925457-0-5.
* ↑ Fitxa a trackfield.brinkster.net
# Antoni Sánchez Dietz

Antoni Sánchez Dietz (11 de juny de 1905 - valor desconegut) va ser un boxejador català que va competir durant la dècada de 1920. El 1924 va prendre part en els Jocs Olímpics de París, on disputà la categoria del pes gall, del programa de boxa. Quedà eliminat en els quarts de final.

## Referències

* ↑ «Antonio Sánchez Olympic Results». sports-reference.com. Arxivat de l'original el 18 d'abril 2020. [Consulta: 26 juny 2018].
* ↑ Antoni Sánchez Dietz a enciclopedia.cat
# Arie Bieshaar

Adrianus Gerardus "Arie" Bieshaar (Amsterdam, 15 de març de 1899 - Haarlem, 24 de juny de 1975) fou un futbolista neerlandès que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol. Pel que fa a clubs, defensà els colors del HFC Haarlem entre 1917 i 1934, amb qui marcà 119 gols en els 285 partits que disputà. Amb la selecció nacional jugà 4 partits, en què no marcà cap gol.

## Referències

* ↑ Kopstukken - Noord-Hollands Archief (neerlandès)
* ↑ «Arie Bieshaar Olympic Results». sports-reference.com. Arxivat de l'original el 18 d'abril 2020. [Consulta: 17 setembre 2017].
* ↑ Intl career stats - Voetbalstats (neerlandès)
# Armando Filiput

Armando Filiput (Ronchi dei Legionari, 19 de desembre de 1923 - Ronchi dei Legionari, 30 de març de 1982) va ser un atleta italià, especialista en el 400 metres tanques, que va competir durant les dècades de 1940 i 1950.
El 1952 va prendre part en els Jocs Olímpics de Hèlsinki, on disputà dues proves del programa d'atletisme. Fou sisè en els 400 metres tanques, mentre en els 4x400 metres relleus quedà eliminat en sèries.
En el seu palmarès destaquen dues medalles al Campionat d'Europa d'atletisme de 1950, d'or en els 400 metres tanques i de plata en els 4x400 metres, formant equip amb Baldassare Porto, Luigi Paterlini i Antonio Siddi. Als Jocs del Mediterrani també guanyà dues medalles, d'or el 1951 i de bronze el 1955 en els 4x400 metres. A nivell nacional guanyà set campionats nacionals dels 400 metres tanques (1946, 1949, 1950, 1951, 1952, 1953, 1954) i tres dels 4×400 metres (1949, 1951, 1952). El 1950 millorà el rècord nacional dels 400 metres tanques en quatre ocasions, la darrera de les quals també fou rècord d'Europa.

## Millors marques

* 400 metres. 48.2" (1950)
* 400 metres tanques. 51.6" (1950)

## Referències

* 1 2 3 Armando Filiput a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Mediterranean Games». [Consulta: 18 maig 2020].
* ↑ Campionati "assoluti" – uomini. Tutti i campioni italiani – 1906-2018 a sportolimpico.it
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007. ISBN 978-83-925457-0-5.
* ↑ «Armando Filiput» (en anglès). [Consulta: 18 maig 2020].
* ↑ «Track and Field Statistics». [Consulta: 18 maig 2020].